AfriForum stel opname van plaasaanval beskikbaarCharl Oberholzer, nasionale voorsitter van AfriForum Jeug, het intussen kommentaar gelewer op die reaksie wat die plaasaanval-video uitgelok het. Klik hier om sy artikel te lees. AfriForum sal Maandag ’n video wat beeldmateriaal van ’n gepoogde plaasaanval bevat, tydens ‘n blitskonferensie in Centurion aan die media beskikbaar stel. Hierdie materiaal sal deel vorm van die voorlegging oor plaasmoorde wat AfriForum gedurende 26 en 27 November by die Verenigde Nasies se Forum vir Minderheidsaangeleenthede in Geneve, Switzerland gaan indien. Hoewel die beeldmateriaal nie geweld bevat nie, sal dit sensitiewe kykers moontlik ontstel. Ernst Roets, adjunk uitvoerende hoof van AfriForum, vertrek ná die geleentheid na Europa en sal die voorlegging behartig. Ian Cameron, AfriForum se hoof van gemeenskapsveiligheid, sal AfriForum se strategie met betrekking tot gemeenskapsveiligheidsnetwerke by die geleentheid in Centurion bekendstel. Hou Maroela Media later dop om die video te sien. Lees ook: Video: Sekuriteitsvideo-opname van plaasaanval